
REPUBLIKA HRVATSKA
TRGOVAČKI SUD U SPLITU             			      
Split, Sukoišanska 6
U   I M E   R E P U B L I K E   H R V A T S K E
R J E Š E NJ E
	Trgovački sud u Splitu, po stečajnoj sutkinji Ani Golub Gruić, odlučujući o zahtjevu FINANCIJSKE AGENCIJE, Regionalni centar Split, Mažuranićevo šetalište 24b, za provedbu skraćenog stečajnog postupka nad dužnikom MONT INSTALACIJA d.o.o., OIB: 05084406987, Split, Visoka 55, dana 21. listopada 2016. godine 
r i j e š i o   j e                                               
Odbacuje se zahtjev Financijske agencije za provedbu skraćenog stečajnog postupka nad dužnikom MONT INSTALACIJA d.o.o., OIB: 05084406987, Split, Visoka 55.
Obrazloženje
Financijska agencija, Regionalni centar Split podnijela je ovom sudu dana 6. studenog 2015. godine zahtjev za provedbu skraćenog stečajnog postupka nad trgovačkim društvom MONT INSTALACIJA d.o.o., OIB: 05084406987, Split, Visoka 55.
Odredbom čl. 428. Stečajnog zakona ("Narodne novine" broj: 71/15, u daljnjem tekstu SZ) propisano je da sud će provesti skraćeni stečajni postupak nad pravnom osobom ako su ispunjene sljedeće pretpostavke:
- ako nema zaposlenih
- ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i
- ako nisu ispunjene pretpostavke za pokretanje drugog postupka radi brisanja iz sudskoga registra.
Uvidom u spis ovog suda poslovni broj St-93/2014 proizlazi da je rješenjem ovog suda poslovni broj 12.St-93/2014 od 2. rujna 2016. godine otvoren stečajni postupak nad uvodno navedenim stečajnim dužnikom te da je to rješenje postalo pravomoćno dana 20. rujna 2016. godine.
Kako se nad istim stečajnim dužnikom može pokrenuti i otvoriti samo jedan stečajni postupak u kojemu svi vjerovnici mogu ostvarivati svoje tražbine po pravilima koja propisuje Stečajni zakon, to je temeljem odredbe članka 288. st. 2. Zakona o parničnom postupku („Narodne novine“ broj 53/91, 91/92, 112/99, 88/01, 117/03, 88/05, 2/07, 84/08, 96/08, 123/08, 57/11 i 25/13, dalje ZPP), u vezi s čl. 10. SZ-a valjalo odbaciti zahtjev za provedbu skraćenog stečajnog postupka i odlučiti kao u izreci rješenja.
U Splitu, 21. listopada 2016. godine
SUTKINJA
ANA GOLUB GRUIĆ



POUKA O PRAVNOM LIJEKU:
Protiv ovog rješenja je dopuštena žalba. Žalba se izjavljuje Visokom trgovačkom sudu Republike Hrvatske, putem ovog suda, u 3 istovjetna primjerka, u roku od 8 dana od dana dostave  rješenja.


DNA:
-  podnositelju zahtjeva – FINA, RC Split
-  mrežna stranica e-Oglasna ploča sudova
-  spis

